**OSNOVNA ŠKOLA „BRAĆA RADIĆ“**

**Miklinovec 6a**

**48000 KOPRIVNICA**

**OIB: 13567291238**

**Obrazloženje I. izmjena i dopuna Financijskog plana za 2019.g.**

**1. Sažetak djelokruga rada proračunskog korisnika**

1. osnovni podaci

Osnovna škola „Braća Radić“ MB: 3009556, OIB: 13567291238 ima predmet poslovanja – djelatnosti:

* odgoj i osnovno školovanje djece
* osnovno školovanje za darovitu djecu i za djecu s teškoćama u razvoju prema posebno propisanim nastavnim planovima i programima
* organizacija aktivnosti djece u sklopu različitih udruga te učeničkih klubova i društava
1. organizacija rada škole
* nastava je organizirana u dvije smjene, prva smjena počinje u 8:00h i završava u 13:10h dok druga smjena počinje u 13:15h i završava u 18:25h.
* nastava, redovna, izborna, dopunska i dodatna izvodi se prema nastavnim planovima i programima koje je donijelo Ministarstvo znanosti, obrazovanja i sporta i Godišnjem planu i programu rada škole.
1. prostorni uvjeti-zgrade
* Matična škola u Koprivnici sagrađena je 1989.godine, nastavu polazi 814 učenika u 36 razrednih odjela. Školska zgrada u Starigradu sagrađena je 1954. godine, a nastava je organizirana za 89 učenika u 4 razredna odjela. Zgrada u Bakovčicama je izgrađena 1954. godine. U njoj 7 učenika polazi nastavu u jednom kombiniranom razrednom odjelu.
* u Matičnoj školi rad se odvija u 25 učionica od koji su 4 specijalizirane. Uz ove učionice nastava se odvija i u školskoj sportskoj dvorani, knjižnici i na sportskom igralištu. Područne škole, na žalost, nemaju sportske dvorane ni odgovarajuća sportska igrališta .

**2. Obrazloženje programa rada školske ustanove**

Prioritet škole je kvalitetno obrazovanje i odgoj učenika što ostvarujemo stalnim usavršavanjem učitelja, stručnih suradnika i ostali djelatnika (seminari, stručni skupovi, aktivi) i podizanje nastavnog standarda na višu razinu, poticanjem učenika na izražavanje kreativnosti, talenata i sposobnosti prema interesima, razvijanje navike cijelo životnog učenja, usvajanje zdravih navika preko zdravstvenog odgoja, pozitivnih stavova u odgoju mlade ličnosti kroz građanski odgoj tj. razvoj kompletne mlade osobe razvijenim samopoštovanjem i poštovanjem drugih.

**3. Usklađenost ciljeva, strategije i programa s dokumentima dugoročnog razvoja**

 Školske ustanove ne donose strateške, već godišnje planove (Školski kurikulum i Godišnji plan i program rada škole) prema planu i programu koje je donijelo Ministarstvo znanosti i obrazovanja. Također, planovi se donose za školsku godinu, a ne za fiskalnu što je uzrok mogućim odstupanjima u izvršenju financijskih planova.

**4. Zakonske i druge podloge na kojima se zasnivaju programi:**

* Zakon o odgoju i obrazovanju u osnovnoj i srednjoj školi (NN 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 68/18), Zakon o ustanovama (NN 76/93, 29/97, 47/99, 35/08), Zakon o proračunu (NN 87/08, 136/12 i 15/15).
* Upute za izradu I. Izmjena i dopuna financijskog plana za razdoblje 2019. godinu Grada Koprivnice od 04.04.2019. KLASA: 400-06/19-01/0002 URBROJ: 2137/01-6/6-19-1
* Godišnji plan i program rada škole za školsku godinu 2018./2019.
* Školski kurikulum OŠ „Braća Radić“, nastavne i izvannastavne aktivnosti za školsku godinu 2018./2019.

|  |  |  |  |
| --- | --- | --- | --- |
| **NAZIV AKTIVNOSTI** | **PLAN 2019.** | **Povećanje/ Smanjenje** | **Novi plan** |
| AKTIVNOST A300202 Decentralizirane funkcije osnovnog školstva | 1.765.088,00 | 418.771,00 | 2.183.859,00 |
| AKTIVNOST A300202 - COP | 9.977.000,00 | 50.000,00 | 10.027.000,00 |
| K300207 Kapitalni projekt | 170.000,00 | 0 | 170.000,00 |
| AKTIVNOST A300302 Škola plivanja | 36.000,00 | 0 | 36.000,00 |
| AKTIVNOST A300306 Slobodne aktivnosti i školska natjecanja | 50.600,00 | 2.700,00 | 53.300,00 |
| AKTIVNOST A300317 Redovna djelatnost osnovnih škola | 222.200,00 | -190.700,00 | 31.500,00 |
| AKTIVNOST A300323 Unapređenje standarda - izvor vlastiti prihodi | 254.460,00 | 338.697,00 | 593.157,00 |
| AKTIVNOST A300330 Mentorstvo | 5.186,00 | 764,00 | 5.950,00 |
| AKTIVNOST A301504 Pomoć za podmirenje troškova prehrane | 861.500,00 | -5.424,00 | 856.076,00 |
| AKTIVNOST A300332 EU projekti | 20.000,00 | 0 | 20.000,00 |
| AKTIVNOST A300339 ODJEK III 2018./2019. | 193.700,00 | 0 | 193.700,00 |
| AKTIVNOST A300340 ODJEK III 2019./2020. | 151.800,00 | 0 | 151.800,00 |
| AKTIVNOST A300338 Znanje kao dar | 0 | 12.890,00 | 12.890,00 |
| **SVEUKUPNO** | **13.707.534,00** | **627.698,00** | **14.335.232,00** |

**PROGRAM 3002 OSNOVNI PROGRAM OSNOVNOŠKOLSKOG ODGOJA I OBRAZOVANJA**

**AKTIVNOST A3002 DECENTRALIZIRANE FUNKCIJE OSNOVNOŠKOLSKOG ODGOJA I OBRAZOVANJA**

U ovoj aktivnosti su uvršteni metodološki manjkovi za decentralizirana sredstva po godišnjem obračunu u iznosu od 304.182,91 kn, 123.343,04 kn se odnosi na manjak prihoda poslovanja, a 180.839,87 kn se odnosi na manjak za nabavu nefinancijske imovine. Aktivnost je ukupno povećana za 418.771,00 kn, a sve prema Odluci Vlade o minimalnim financijskim standardima, kriterijima i mjerilima za financiranje materijalnih i financijskih rashoda za decentralizirane funkcije u 2019. godini. Povećanje je na poziciji Pristojbi i naknada za 9.500,00 kn radi plaćanja pristojbi fakultetima za provjeru diploma, na energiji za 200.000,00 kn, Uslugama tekućeg i investicijskog održavanja za 107.720,00 kn, na Stručnom usavršavanju zaposlenika za 4.978,00 kn, Uredskom materijalu i ostalim mat. rashodima za 70.000,00 kn, Prijevozu učenika za 9.774,00 kn, Komunalnim uslugama za 10.000,00 kn i Ostalim nespomenutim rashodima za 9.799,00 kn. Smanjenje je samo na sitnom inventaru za 3.000,00 kn.

**AKTIVNOST 900002 COP – OŠ „Braća Radić“**

Aktivnost je uvećana u ukupnom iznosu od 50.000,00 kn, gdje je za 129.000,00 kn smanjena pozicija doprinosa u slučaju nezaposlenosti koja se po novom kolektivnom ugovoru više ne obračunava, smanjena je za 10.000,00 kn pozicija službenih putovanja na koju se knjižila naknada za odgojno obrazovnu odgovornost, a koja se prema novoj uputi Ministarstva knjiži na plaće za redovan rad. Istovremeno je povećana pozicija za plaće za 20.000,00 kn, plaće za posebne uvjete rada za 40.000,00 kn i doprinosa za zdravstveno osiguranje u iznosu od 129.000,00 kn.

**AKTIVNOST K300207 DODATNA ULAGANJA U OŠ „BRAĆA RADIĆ“**

Ukupan plan na ovoj aktivnosti je ostao nepromijenjen, a od tih sredstava planiramo nabavu video nadzora za MŠ i ogradu na istočnoj strani škole kako bi sa svih strana bila ograđena.

**PROGRAM 3003 DODATNI PROGRAM ODGOJA I OBRAZOVANJA**

**AKTIVNOST A300302 ŠKOLA PLIVANJA**

Ukupan plan na ovoj aktivnosti je ostao nepromijenjen, samo su otvorene nove pozicije i konta za ispravnije knjiženje troškova škole plivanja te on i dalje iznosi 36.000,00 kn.

**AKTIVNOST A300306 SLOBODNE AKTIVNOSTI I ŠKOLSKA NATJECANJA**

U ovoj aktivnosti je povećanje sredstava u iznosu od 2.700,00 kn za isplatu slobodnih aktivnosti za drugo polugodište završene nastavne godine 2018./2019.. U ovu aktivnost je uvršten i metodološki manjak čiji je izvor financiranja Grad u iznosu od 971,25 kn za neplaćeni račun od međuopćinskog natjecanja u stolnom tenisu. Za knjiženje troškova županijskih natjecanja otvorene su nove pozicije i konta za njihovo ispravnije knjiženje (konto za namirnice, osobnih i intelektualnih usluga i prijevoza).

**AKTIVNOST A300317 REDOVNA DJELATNOST OSNOVNIH ŠKOLA**

U ovoj aktivnosti je smanjenje plana za 190.700,00 kn na poziciji Energije jer je na aktivnosti Decentraliziranih sredstava Energija povećana za 200.000,00 kn. U aktivnost je uvršten i metodološki manjak po godišnjem obračunu u iznosu od 216,24 kn za prijevoz osoba na stručnom osposobljavanju.

**AKTIVNOST A300323 UNAPREĐENJE STANDARDA U ŠKOLAMA OŠ „BRAĆA RADIĆ“**

U sklopu ove aktivnosti je povećanje sredstava u iznosu 338.697,00 kn, a sve u skladu s realizacijom, odnosno uvrštavanjem viškova prošlih godina po utvrđenom godišnjem rezultatu te planiranju prihoda po Odluci Ministarstva za kupnju opreme i nastavnih pomagala po kurikularnoj reformi. Viškovi će se utrošiti za nabavu prijenosnih računala za potrebe voditeljice ŽSV knjižničara i ŽSV matematike, te ostale troškove ŽSV-a, viškovi nefinancijske imovine-izvor vl. prihodi i viškovi od kapitalnih donacija će se utrošiti za nabavu 3 prijenosna računala za potrebe razredne i predmetne nastave za zamjenu postojećih, starih. Višak od HZZ-a će se utrošiti na plaću i prijevoz pripravnika i doprinose za osobu na stručnom osposobljavanju, višak od skupljenog papira i preplate Fonda za zaštitu okoliša će se utrošiti na nabavu materijala za nastavu ili drugog uredskog materijala. Višak od Ministarstva za licence će se utrošiti za nabavu licenci. Viškom od prodaje stanova planiramo financirati uređenje pristupne rampe za invalide, sanaciju ploče iznad glavnog ulaza u školu te sanaciju zida ispred učionica razredne nastave i zamjenu prozora na stanu na Trgu Eugena Kumičića.

Viškom prihoda od naknade štete i prihodom od naknade štete iz 2019. godine, planiramo popraviti klupe koje se nalaze sa sjeverne strane škole. Manjak prihoda od natjecanja i manjak od HZZ-a smo uvrstili u I. izmjene plana kao povećanje prihoda.

**AKTIVNOST A300330 MENTORSTVO**

Aktivnost je uvećana za 764,00 kn kako bi imali dovoljno sredstava za isplatu sredstava za mentoricu razredne nastave za koju još nisu primljena sredstva. Ukupan plan na aktivnosti iznosi 5.950,00 kn.

**AKTIVNOST A300338 ZNANJE KAO DAR**

Ova aktivnost je uvećana za 12.890,00 kn zbog knjiženja plaće iz 12-tog mjeseca 2018. godine.

**AKTIVNOST A300339 ODJEK III – OŠ „BRAĆA RADIĆ“ 2018./2019.**

S godišnjim obračunom smo u manjku poslovanja za pomoćnike u nastavi - projekt Odjek III 2018./2019. za 4.489,90 kn – Izvor Grad, 21.551,45 kn – izvor EU i 3.891,22 kn – izvor nacionalno sufinanciranje što smo uvrstili u dopunu plana kao povećanje prihoda, a odnosi se na plaću za 12.-ti mjesec. Prvotni plan se nije mijenjao i dalje iznosi 193.700,00 kn.

**AKTIVNOST A300340 ODJEK III 2019./2020.**

Plan u ovoj aktivnosti je ostao nepromijenjen te dalje iznosi 151.800,00 kn. Povećanje je na poziciji doprinosa za zdravstveno osiguranje i svođenje plana na nulu na poziciji doprinosa za nezapošljavanje u istom iznosu, a sve zbog novog Kolektivnog ugovora i novog načina obračuna plaća.

**PROGRAM 3015 SOCIJALNI PROGRAM**

**AKTIVNOST A301504 POMOĆ ZA PODMIRENJE TROŠKOVA PREHRANE UČENIKA OSNOVNIH ŠKOLA**

U ovoj aktivnosti je smanjenje sredstava za 5.424,59 kn zbog uključivanja manjka od školske kuhinje po godišnjem obračunu. Po Odluci o raspodjeli rezultata je napravljeno preknjiženje viška nef. imovine – izvor vlastiti prihodi od kuhinje na višak prihoda poslovanja-izvor vlastiti prihodi od kuhinje u iznosu od 30.000,00 kn. S tim viškom je podmiren manjak od kuhinje u iznosu od 5.424,59 kn, a s ostatkom je uvećan plan na poziciji rashoda za nabavu namirnica. U plan je uvršten i metodološki manjak u iznosu od 1.563,13 kn (za račune kuhinje čiji je izvor financiranja Grad), manjak nenadležnog proračuna za Shemu voća/mlijeka šk. godina 2017./2018. u iznosu od 15.925,11 kn te manjak za shemu voća/mlijeka u šk. godini 2018./2019. u iznosu od 3.923,25 kn.

Koprivnica, 19.06.2019.

Izradila: Ravnatelj:

Andreja Eršetić Krešo Grgac, prof.